**Nepali**

के भइरहेको छ?

बजारको मालिक परिषद् होइन र प्रेस्टन बजार मातहतको परिसरका लागि योजनासम्बन्धी नयाँ नियमहरू तर्जुमा गर्नका लागि परिषद्‌को कुनै औपचारिक भूमिका छैन। यो राज्य सरकार (भिक्टोरियन योजना प्राधिकरण) सँग हुन्छ।

प्रेस्टन बजार मातहतका परिसरका लागि परिषद्को उद्देश्यहरू स्पष्टसँग हाम्रो प्रेस्टन प्रतिवेदनको मुख्यभागको रूपमा राखिएको छ जुन पहिलेको समुदायसँगको संलग्नतामा आधारित थियो।

मध्य जुनदेखि मध्य जुलाई 2021 सम्म भिक्टोरियन योजना प्राधिकरण (VPA) ले प्रेस्टन बजार र यसको आसपासको क्षेत्रको भावी पुनर्विकासका लागि प्रस्तावित योजना नियमहरूका बारेमा जनतासँग सरसल्लाह गरेको थियो।

परिषद्ले यसको उद्देश्यहरू विरुद्ध VPA को मस्यौदा योजना नियमहरू मूल्यांकन गरेको छ र बजार र यसको आसपासको क्षेत्रको बारेमा गम्भीर चिन्ता राखेको छ। त्यसमा देहाएका कुराहरू पर्दछन्:

* बजारको 80% क्षेत्र भत्काउन पर्ने हुनसक्छ
* बजारको सम्पदा मूल्यको सुरक्षा कमजोर छ
* बजारको सामाजिक र सांस्कृतिक कार्यको कुनै सुरक्षा छैन
* हाल चलिरहेको बजारको प्रयोगको कुनै सुरक्षा छैन
* हालका व्यापारीलाई भविष्यमा बजारमा कुनै ग्यारेन्टी छैन
* धेरै नयाँ बासिन्दा तथा गाडीहरू हुने भएको हुनाले यो स्थानका लागि यो विकास धेरै घना हुनेछ।

परिषद्ले VPA लाई आफ्ना चासोहरू बुझाएको छ जसलाई देहाएको लिंकमा गएर अनलाइन पढ्न सकिन्छः <https://www.yoursaydarebin.com.au/PrestonMarket>

परिषद्ले बुझाएको दस्तावेजमा के छ?

परिषद्ले चाहेका केही प्रमुख कुराहरूः

* हालको चलिरहेको स्थानमा नै बजारलाई राख्ने
* उत्तरी महानगरीय समुदायलाई उपलब्ध हुने सहुलियत दरमा ताजा र विविध खानेकुराहरू पाउने स्थानका रूपमा यो बजारको प्रयोगको निरन्तरता सुनिश्चित गर्ने
* पुनर्विकासको माध्यमबाट र भविष्यमा पनि मौजुदा व्यापारीहरूले आफ्नो व्यवसाय जारी राख्न सकून् भनेर तिनीहरूलाई संरक्षण दिने
* परिसरभित्र प्रस्तावित घरको घनत्व र भवनको उचाई घटाउने।

प्रक्रियाका आगामी चरणहरू

VPA को सल्लाह हाललाई बन्द गरिएको छ र उनीहरूले ज्ञापनपत्रमाथि विचार गर्नेछन् र उनीहरूले योजना नियमको मस्यौदामाथि कुनै परिवर्तन गर्नु आवश्यक छ कि भनेर निर्णय गर्नेछन्। VPA ले त्यसपछि टुंगो नलागेका विषयहरूलाई स्टान्डिङ एडभाइजरी कमिटी (विज्ञहरूको समूह) मा लैजान्छ जहाँ यो समुदायले आफ्नो अडान स्वतन्त्र संस्थामा राख्न सक्छ। स्टान्डिङ एडभाइजरी कमिटीको सुनुवाई नोभेम्बर 2021 को सुरूमा राखिएको छ।

परिषद्ले VPA ले हाम्रा सरोकारहरू सम्बोधन गरोस् र प्रस्तावित योजना सम्बन्धी नियमहरूमा मूलभूत रूपमा परिवर्तन गरोस् भन्ने चाहान्छ। त्यसपछि परिषद्ले VPA ले यी योजनासम्बन्धी नियमलाई अन्तिम रूप दिनुभन्दा अगाडि पुनः समुदायसँग छलफल गरोस् भन्ने चाहन्छ।

यहाँले प्रेस्टन बजारलाई जोगाउनका लागि अझै पनि डेयरबिनको विन्ती-पत्रमा [यहाँ](https://www.change.org/p/minister-for-planning-protect-preston-market?utm_source=share_petition&utm_medium=custom_url&recruited_by_id=6aa483d0-b321-11e9-96cf-01f954884d86) दस्तखत गर्न सक्नुहुन्छ र तपाईंले मन्त्री र स्थानीय प्रतिनिधीलाई आफ्नो चिन्ता जाहेर गर्नका लागि [यहाँ](https://www.richardwynne.com.au/contact-2/) लेख्न्न सक्नुहुन्छ।

उनीहरूको प्रकृयाका आगामी चरणहरूका बारेमा कुनै प्रश्न भएमा कृपया VPA लाई (<https://engage.vic.gov.au/preston-market-precinct>) मार्फत सम्पर्क गर्नुहोस्।

समुदायको पक्षमा परिषद्ले बहस गरिरहनेछ र थप जानकारीका लागि यहाँले हामीलाई सम्पर्क गर्न सक्नुहुनेछः

बहुभाषिक टेलिफोन लाइनः 03 8470 8470